
ROMÂNIA
JUDEŢUL VRANCEA
CONSILIUL LOCAL
  AL MUNICIPIULUI FOCȘANI
	

                                                       HOTĂRÂRE
[bookmark: _GoBack]
         Privind adoptarea unor măsuri pentru declanșarea procedurii de selecție pentru doi membri în consiliul de administrație la ENET S.A. Focșani   


   Consiliul Local al Municipiului Focşani, judeţul Vrancea, întrunit în şedinţă ordinară ;
- văzând proiectul de hotărâre iniţiat de Primarul Municipiului Focşani, raportul Corpului de Control al Primarului-Compartimentul Guvernanță corporativă, monitorizare servicii comunitare de utilităti publice, prin care se propune adoptarea unor măsuri pentru declanșarea procedurii de selecție pentru doi membri în consiliul de administrație la ENET S.A. Focșani, avizul favorabil al Comisiei de buget şi administratie publică și procesul verbal de numărare a voturilor secret exprimate;
-văzând hotărârea Adunării Generale a Acționarilor la ENET S.A. Focșani nr.1 din 6 martie 2018;
-văzând Raportul reprezentantului Consiliului Local al Municipiului Focșani în Adunarea Generală a Acționarilor la ENET S.A. Focșani, înregistrat la nr.19102/6 martie 2018;
-având în vedere Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare și Hotărârea Guvernului nr. 722/ 2016 pentru  aprobarea  Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice;
-în baza art.36 alin.(2) lit.a), alin.(3) lit.b) și în temeiul art.45 alin. (1) și (5) din Legea nr.215/2001, privind administrația publică locală, republicată în 2007, cu modificările și completările ulterioare;

                                                  

HOTĂRĂRȘTE:


       Art.1.  Declanșarea procedurii de selecție pentru cele două funcții de membri în consiliul de administrație la ENET S.A. Focșani rămase vacante.

       Art.2.  Mandatarea reprezentantului Consiliului Local al Municipiului Focșani în Adunarea Generală a Acționarilor la ENET S.A. Focșani, să numească doi membri provizorii, administratori neexecutivi  în consiliul de administrație, până la finalizarea procedurii de selecție pentru cele două funcții  rămase vacante. 





          Art.3. Modificarea art.3(1) din Hotărârea Consiliului Local al Municipiului Focșani nr. 495/ 24.11.2016 pentru adoptarea unor măsuri privind demararea procedurii de selecţie pentru funcţia de membru al consiliului de administrație al SC ENET S.A. Focşani, cu modificările și completările ulterioare,  în sensul că doamna Turcu Manuela va fi înlocuită în comisia de selecție cu doamna Buică Diana Sorinela.  

          Art.4.   Prezenta   hotărâre   va    fi  comunicată  de  către  Serviciul   administrație publică locală, agricultură, compartimentelor, birourilor, serviciilor și Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, Comisia de selecție, Serviciului Corp de Control al Primarului și reprezentantul Consiliului Local al Municipiului Focșani în Adunarea Generală a Acționarilor la ENET S.A. Focșani. 




      PREȘEDINTE DE ȘEDINȚĂ,                                   Contrasemnează,
               Ionuț Mersoiu
                                                                              SECRETARUL MUNICIPIULUI 
                                                                                              FOCȘANI 
                                                                                    Eduard Marian Corhană

